Diari Oficial de la Generalitat Valenciana


Sumari del DOGV 9422, del 07-09-2022 (2022/7964)

RESOLUCIÓ, de 31 d'agost de 2022, de la Vicepresidència i Conselleria d'Igualtat i Polítiques Inclusives, per la qual es convoquen subvencions a entitats sense ànim de lucre per a programes de promoció de drets de la infància i l'adolescència, per a 2022, en execució d'una proposta dels pressupostos participatius de la Generalitat per a aquest exercici.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9422

Data del DOGV
:   07-09-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/7964


Data del document
:   31-08-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ, de 31 d'agost de 2022, de la Vicepresidència i Conselleria d'Igualtat i Polítiques Inclusives, per la qual es convoquen subvencions a entitats sense ànim de lucre per a programes de promoció de drets de la infància i l'adolescència, per a 2022, en execució d'una proposta dels pressupostos participatius de la Generalitat per a aquest exercici. [2022/7964]  
  
Mitjançant acord institucional, el Consell va adoptar el 9 d'abril 2021 el compromís de dotar la ciutadania d'un nou mecanisme que permetera articular un procés de decisió directa sobre els compromisos pressupostaris. Els requisits, terminis, procediment i calendari d'aquest projecte, qualificat de pilot en ser el primer exercici de posada en marxa, es van regular a través de la Resolució de 3 de maig de 2021, de la consellera de Participació, Transparència, Cooperació i Qualitat Democràtica (DOGV 9078, 07.05.2021).  
En aquest procés, segons es recull en la Resolució de 13 d'octubre de 2021, de la consellera de Participació, Transparència, Cooperació i Qualitat Democràtica, va ser seleccionada la proposta ciutadana 388, amb un cost de 200.000 ?, «Centre neuràlgic i assembleari de participació infantil», que havia sigut reformulada en la fase d'avaluació de propostes, per a garantir la seua viabilitat, en els termes següents: «subvenció a entitats ciutadanes perquè duguen a terme projectes pioners en matèria de participació infantil. Per a això, a càrrec dels pressupostos participatius, es dotarà la línia de subvenció de concurrència competitiva pertinent, i per això la proposta necessàriament ha d'afectar tot l'àmbit autonòmic».  
Aquestes subvencions es troben compreses en l'objecte de l'Ordre 2/2021, d'11 de març, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de subvencions dirigides a programes de promoció dels drets de la infància i l'adolescència i de prevenció, protecció i inserció de persones menors d'edat en situació de risc o amb mesures jurídiques de protecció, DOGV núm. 9041, de 15.03.2021 (d'ara endavant, Ordre 2/2021), que les seues possibles beneficiàries són entitats sense ànim de lucre i que preveu, entre altres tipus de programes, els de promoció de drets de la infància i l'adolescència, que tenen com a finalitat, d'acord amb la definició del seu article 3, el foment de la participació activa i progressiva de xiquets, xiquetes i adolescents, en funció de la seua edat i maduresa, en els àmbits públics i socials i que circumscriu les seues possibles beneficiàries a entitats sense ànim de lucre.  
En derivar d'una proposta ciutadana en el procés de pressupostos participatius, aquestes subvencions no estan expressament previstes en el Pla estratègic de subvencions de la Vicepresidència i Conselleria d'Igualtat i Polítiques Inclusives per al període 2021-2023, aprovat per Resolució de 19 de juny de 2021, de la Vicepresidència i Conselleria d'Igualtat i Polítiques Inclusives, si bé contribueixen a la consecució d'un dels objectius estratègics del programa pressupostari 313.30 previstos en aquest pla: la promoció dels drets de la infància a través de la sensibilització social i de la seua participació com a ciutadania activa.  
  
L'article 164 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, regula el procediment de concessió de subvencions en règim de concurrència competitiva i preveu que es procedirà a la seua convocatòria mitjançant una resolució.  
En virtut del que s'ha exposat, de conformitat amb les competències conferides pel Decret 170/2020, de 30 d'octubre, del Consell, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives, i l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte de les subvencions  
1. Es convoquen, en règim de concurrència competitiva, subvencions per a l'exercici 2022, per a programes de promoció de drets de la infància i l'adolescència d'entitats sense ànim de lucre.  
2. D'acord amb l'article 3 de l'Ordre 2/2021, són programes de promoció de drets de la infància i l'adolescència, els dirigits a conscienciar la població en general de la consideració de les persones menors d'edat com a subjectes de drets, a fomentar la seua participació activa i progressiva en funció de la seua edat i maduresa en els àmbits públics i socials que els afecten directament o indirectament, així com a promoure l'interés superior de la infància i l'adolescència com a principi rector de tota l'actuació social.  
  
Segon. Finançament de les subvencions  
1. La Llei 8/2021, de 30 de desembre, de pressupostos de la Generalitat per a l'exercici 2022, preveu la línia de subvenció: S1159000, en l'aplicació pressupostària 07.50.09.874.04.1, denominada «PPC. Programes d'infància i adolescència: sensibilització, intervenció i formació», i dotada amb un import màxim de 200.000,00 ?, a càrrec de la qual es finançaran les subvencions convocades mitjançant aquesta resolució.  
  
  
Tercer. Condicions de concessió de la subvenció  
1. Podran optar a la subvenció les entitats sense ànim de lucre que tinguen els requisits establits en l'article 9 de l'Ordre 2/2021. La concessió de la subvenció s'ajustarà a les disposicions d'aquesta ordre.  
  
2. Per a obtindre la subvenció serà necessari arribar a una puntuació mínima de 50 punts, dels quals almenys 20 hauran de correspondre als criteris específics per al tipus de programa sol·licitat.  
  
Quart. Forma, termini i lloc de presentació de les sol·licituds  
1. Les entitats podran optar a la subvenció d'un o diversos programes, si bé, en aquest últim cas, se presentarà una sol·licitud individualitzada per a cada programa per al qual se sol·licite subvenció, acompanyada cadascuna d'aquestes de tota la documentació preceptiva.  
2. No podran tramitar-se diferents sol·licituds per a un mateix programa. En cas que es presentara més d'una sol·licitud per a un mateix programa, es considerarà que l'última vàlidament presentada substitueix les anteriors i serà la que es tramite.  
3. El termini de presentació de sol·licituds serà de quinze dies hàbils comptats a partir de l'endemà de la publicació d'aquesta resolució en el Diari Oficial de la Generalitat Valenciana.  
4. En compliment de l'obligació prevista en l'article 14 de la Llei 39/2015, d'1 d'octubre, del procediment administratiu comú (d'ara endavant, Llei 39/2015), les sol·licituds es presentaran exclusivament per mitjans electrònics. Per a això, s'accedirà a la seu electrònica de la Generalitat mitjançant l'enllaç que figura a continuació: http://www.gva.es/va/inicio/procedimientos'id\_proc=22350  
5. D'acord amb el que es preveu en l'article 68.4 de la Llei 39/2015, si alguna de les entitats concurrents presentara la seua sol·licitud presencialment, se la requerirà perquè l'esmene mitjançant la seua presentació electrònica. A aquest efecte, es considerarà com a data de presentació de la sol·licitud aquella en la qual haja sigut realitzada l'esmena.  
6. La sol·licitud s'emplenarà i signarà electrònicament en línia, per la persona que tinga la representació legal de l'entitat, i dispose d'autorització a aquest efecte per l'òrgan competent per a sol·licitar la subvenció. El model normalitzat de sol·licitud estarà disponible en el punt d'accés electrònic de la convocatòria i inclou la declaració responsable que l'entitat no està incursa en cap prohibició per a obtindre la condició de beneficiària de subvencions.  
  
Cinqué. Documentació que s'adjunta a la sol·licitud  
Juntament amb la sol·licitud haurà de presentar-se la següent documentació:  
1. Certificat acreditatiu de l'acord adoptat per l'òrgan competent de l'entitat, en el qual s'autoritze la persona representant legal a sol·licitar l'ajuda per al programa que es convoca. Per a aquest certificat, que ha d'anar signat electrònicament per la persona que exercisca la secretaria de l'òrgan, s'utilitzarà com a model el formulari «Certificat de l'acord» que estarà disponible en el punt d'accés electrònic de la convocatòria: http://www.gva.es/va/inicio/procedimientos'id\_proc=22871. Si la persona representant legal té atribucions suficients per a sol·licitar la subvenció sense l'autorització d'un òrgan de govern, no serà necessari adjuntar aquest certificat, però haurà de presentar-se original electrònic o còpia electrònica autèntica de la documentació acreditativa d'aquesta facultat.  
2. Declaració responsable del compliment de requisits per a accedir a la subvenció, que ha d'anar signada electrònicament per la persona representant legal de l'entitat. S'utilitzarà com a model el formulari «Declaració de compliment de requisits» que estarà disponible en el punt d'accés electrònic del procediment: http://www.gva.es/va/inicio/procedimientos'id\_proc=22509  
3. Memòria d'actuació de l'entitat en l'àmbit de la infància i l'adolescència, en la qual es descriga l'experiència de l'entitat en la realització de qualsevol dels programes previstos en l'Ordre 2/2021 en els deu anys anteriors a la data de publicació de la convocatòria. S'utilitzarà com a model el formulari «Memòria d'actuació» que estarà disponible en punt d'accés electrònic del procediment: http://www.gva.es/va/inicio/procedimientos'id\_proc=22148  
A aquest document s'adjuntarà la documentació acreditativa de l'experiència de l'entitat. Les actuacions de les quals no es presente documentació acreditativa no es tindran en compte en la puntuació de l'experiència de l'entitat, llevat que aquesta es trobe ja en poder de la Generalitat i en la memòria d'actuació s'identifique el procediment en què pot consultar-se.  
4. Memòria del programa proposat, que contindrà necessàriament una descripció precisa de la seua finalitat, del seu pressupost i de les accions previstes. En el pressupost s'especificarà el cost estimat de cadascuna de les accions que preveja el programa. A més, la memòria inclourà, si escau, els continguts que s'especifiquen a continuació, que, si bé no són preceptius, seran tinguts en compte per a valorar els criteris de concessió que figuren en l'article 12 de l'Ordre 2/2021:  
  
a) Àmbit territorial en el qual es desenvolupa el programa. S'especificaran totes les localitats en les quals es realitzaran accions. Si el programa no tinguera una localització física o no estiguera predeterminada, haurà de descriure's la forma d'accés de les persones destinatàries amb detall suficient perquè es puga determinar el seu àmbit territorial d'actuació.  
b) Procediments d'intercanvi d'informació o altres de coordinació amb les administracions competents en les matèries del seu àmbit d'aplicació. Es descriuran els procediments i canals de comunicació, i s'especificarà l'administració de la qual es tracta i el departament competent en la matèria del programa.  
c) Recursos humans del programa, especificant les tasques a realitzar per cada professional intervinent. L'experiència i la dedicació de les persones professionals adscrites al programa únicament es puntuaran si la seua comesa queda explicitada en el programa.  
d) Fases de planificació i desenvolupament del programa.  
e) Si hi ha, materials de difusió destinats específicament a la infància i/o a l'adolescència.  
f) Objectius, metodologia i sistemes d'avaluació.  
5. Formulari emplenat d'informació addicional sobre el programa. S'utilitzarà com a model el formulari normalitzat «Informació addicional sobre el programa» que estarà disponible en punt d'accés electrònic del procediment: http://www.gva.es/va/inicio/procedimientos'id\_proc=22792  
6. Declaració responsable sobre els criteris de concessió de la subvenció signada electrònicament per la persona representant legal de l'entitat. S'utilitzarà com a model el formulari normalitzat denominat «Declaració responsable dels criteris de concessió» que estarà disponible en punt d'accés electrònic del procediment: http://www.gva.es/va/inicio/procedimientos'id\_proc=22666. Aquesta declaració inclou la relació de les persones professionals adscrites al programa i les declaracions responsables que acrediten les clàusules socials, documents als quals es refereixen els paràgrafs g i h de l'article 19.3 de l'Ordre 2/2021.  
  
7. Si la subvenció es pretén cobrar en un compte que ja està donat d'alta per a relacionar-se econòmicament amb la Generalitat, haurà de fer-se constar l'IBAN en la sol·licitud. En cas contrari, haurà de tramitar-se l'alta mitjançant el tràmit automatitzat previst en l'article 5 de l'Ordre 2/2022, de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat (d'ara endavant, Ordre 2/2022). Si no està encara en funcionament l'aplicació informàtica per al tràmit automatitzat o en cas que no es tinguen la totalitat dels requisits previstos, haurà de presentar-se el model de domiciliació bancària emplenat i signat electrònicament per la persona representant legal de l'entitat, i la resta de documentació exigida en l'article 7 de l'Ordre 2/2022. Tant el model com els documents requerits poden consultar-se mitjançant el següent enllaç: https://www.gva.es/es/inicio/procedimientos'id\_proc=15276&version=amp.  
  
8. Quan no s'autoritze la consulta telemàtica per a la seua comprovació, s'adjuntarà, a més, certificat d'estar al corrent en el compliment de les obligacions tributàries amb la hisenda estatal i amb la hisenda de la Generalitat. També haurà de presentar-se certificat d'estar al corrent de les obligacions amb la Seguretat Social en cas d'oposició expressa a la seua verificació mitjançant consulta telemàtica.  
9. A més, si l'entitat té subscrit acords de col·laboració amb altres entitats privades per a desenvolupar accions conjuntes per a la promoció dels drets de la infància o la prevenció i protecció enfront del maltractament de xiquets, xiquetes i adolescents, s'aportarà original electrònic o còpia electrònica autèntica del document de formalització de l'acord. Aquest document no serà preceptiu, però la seua omissió impedirà obtindre la puntuació corresponent en el criteri de concessió «Treball en xarxa en sector d'infància i adolescència».  
  
Sisé. Esmena de la sol·licitud  
1. Conclòs el termini de presentació de les sol·licituds, si la comissió instructora constata que no tenen els requisits exigits o no s'adjunta la documentació preceptiva, es requerirà l'entitat interessada, perquè, en un termini de deu dies hàbils, esmene les faltes o aporte la documentació, en els termes i amb els efectes previstos en l'article 21 de l'Ordre 2/2021.  
2. La documentació requerida s'aportarà telemàticament a l'expedient que conste en el requeriment, accedint a la seu electrònica de la Generalitat amb el mateix certificat electrònic amb el qual es va presentar la sol·licitud, a través de l'enllaç: http://www.gva.es/va/inicio/procedimientos'id\_proc=22210.  
  
Seté. Criteris de valoració de les sol·licituds  
Per a la valoració de les sol·licituds s'aplicaran els criteris establits en els articles 11 i 12 de l'Ordre 2/2021.  
  
Huité. Termini de resolució i notificació  
1. D'acord amb el que s'estableix en l'article 24.1 de l'Ordre 2/2021, el termini màxim per a tramitar, resoldre i notificar les sol·licituds de subvenció serà de tres mesos comptats des de la publicació de la convocatòria en el Diari Oficial de la Generalitat Valenciana. Si no es notificara la resolució expressa en el termini assenyalat, els interessats podran entendre que la seua sol·licitud ha sigut desestimada, en aplicació del que es disposa en l'article 25.1 de la Llei 39/2015, amb els efectes previstos en l'article 24.2 del mateix text legal.  
2. Quan es requerisca a l'entitat sol·licitant l'esmena de deficiències en la sol·licitud o l'aportació de documents, o d'elements de judici necessaris per a l'acreditació dels requisits o per a l'aplicació dels criteris de valoració, el còmput del termini per a resoldre se suspendrà durant el temps que hi haja entre la notificació del requeriment i el seu compliment efectiu o, en defecte d'això, durant el termini concedit per a l'esmena o l'aportació.  
  
Nové. Mitjà de publicació i notificació dels tràmits del procediment  
  
1. De conformitat amb el que s'estableix en l'article 45.1b de la Llei 39/2015, els requeriments d'esmena de les sol·licituds, les resolucions de considerar les entitats sol·licitants per desistides i els restants actes integrants del procediment, a excepció de la resolució per la qual es concedisquen o deneguen les subvencions, es publicaran en el portal web de la Vicepresidència i Conselleria d'Igualtat i Polítiques Inclusives, en la secció dedicada als programes d'infància, a la qual es pot accedir mitjançant l'enllaç següent: https://inclusio.gva.es/va/web/menor/programes-infancia  
2. La resolució de concessió es publicarà en el Diari Oficial de la Generalitat Valenciana.  
3. Les publicacions a les quals es refereix el present article tindran els efectes de notificació a les persones interessades, d'acord amb el que es disposa en l'article 45 de la Llei 39/2015.  
  
Deu. Òrgan competent per a la resolució i recursos  
1. La persona titular de la Direcció General d'Infància i Adolescència resoldrà, per delegació de la persona titular de la conselleria amb competència en aquesta matèria, la concessió o denegació de les sol·licituds, tal com disposa l'article 24.2 de l'Ordre 2/2021.  
2. La competència per a dictar la resolució de tindre per desistides les entitats sol·licitants que no esmenen les deficiències de la seua sol·licitud o la falta dels documents preceptius està delegada en la persona titular de la direcció territorial a la qual corresponga instruir l'expedient, de conformitat amb l'article 21.3 de l'Ordre 2/2021.  
3. Aquestes resolucions, dictades per delegació, indicaran expressament aquesta circumstància i es consideraran dictades per l'òrgan delegant, per la qual cosa esgotaran la via administrativa. Contra aquestes es podrà interposar recurs potestatiu de reposició en el termini d'un mes, comptador des de l'endemà de la seua notificació, o directament recurs davant l'ordre jurisdiccional contenciosa administrativa en el termini de dos mesos a comptar des de l'endemà a la notificació.  
  
Onze. Règim de lliurament de pagaments  
1. S'anticiparà el 100 per cent de l'import concedit després de la resolució de concessió i amb caràcter previ a la justificació, en aplicació del que es preveu en l'article 44.1.d.2n de la Llei 8/2021, de 30 de desembre, de pressupostos de la Generalitat per a l'exercici 2022.  
2. Per a procedir al pagament de la subvenció, l'entitat beneficiària haurà de complir les condicions establides en l'article 30.2 de l'Ordre 2/2021. La condició d'estar al corrent de les obligacions tributàries i enfront de la seguretat social es comprovarà per l'Administració, mitjançant la consulta a les plataformes d'intermediació de dades o altres sistemes electrònics habilitats a aquest efecte, llevat que la falta d'autorització o l'oposició expressa ho impedisquen. En aquest cas, haurà d'aportar-se certificat de l'autoritat corresponent. La condició de no ser deutor per resolució de procedència de reintegrament s'acreditarà mitjançant la declaració responsable que figura en la sol·licitud de subvenció.  
  
Dotze. Obligacions de les entitats beneficiàries  
1. Totes les entitats que obtinguen subvenció hauran de complir les obligacions previstes en l'article 26 de l'Ordre 2/2021, excepte les recollides en el paràgraf c del seu apartat primer, que s'han d'entendre substituïdes, a conseqüència de la derogació parcial de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, per les que s'especifiquen en l'apartat següent. Tot això, sense perjudici de les restants obligacions derivades de la normativa vigent, tant sectorial, com en matèria de subvencions.  
2. En compliment de la Llei 19/2013, de 9 de desembre, de transparència, accés a la informació pública i bon govern (d'ara endavant, Llei 19/2013), la Llei 1/2022, de 13 d'abril, de transparència i bon govern de la Comunitat Valenciana (d'ara endavant Llei 1/2022) i de l'article 18 de la Llei 38/2003, de 17 de novembre, general de subvencions (d'ara endavant, Llei general de subvencions), les entitats beneficiàries estaran subjectes a les següents obligacions de transparència:  
a) Hauran de complir les obligacions de publicitat activa recollides en el capítol II del títol I de la Llei 19/2013, quan es troben en alguna de les següents situacions:  
1r) Si perceben durant el període d'un any ajudes o subvencions públiques en una quantia superior a 100.000 euros  
2n) Si perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
  
3r) Si les ajudes o subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.  
En particular, hauran de publicar, en els termes previstos en els principis generals de l'article 5 de la Llei 19/2013, la informació institucional i organitzativa de l'article 6 i l'econòmica i pressupostària de l'article 8 d'aquesta norma. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en https://gvaoberta.gva.es/es/tep. Aquesta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
c) Aquestes obligacions comporten l'obligació accessòria de subministrar a l'òrgan concedent, amb el requeriment previ, tota la informació que siga necessària per al compliment de les obligacions imposades per la Llei 1/2022, la qual cosa pot determinar, en cas d'incompliment, les conseqüència previstes en l'article 5 d'aquesta norma.  
d) Els nous conjunts de dades que es generen amb motiu de les activitats objecte d'aquesta subvenció s'han de disposar, sempre que siga possible, com a conjunt de dades obertes.  
3. Els criteris d'imatge institucional de la Generalitat als quals, d'acord amb l'article 26.1.b de l'Ordre 2/2021 s'ha d'adequar l'obligació de donar publicitat al caràcter públic de finançament de les actuacions subvencionades, són els recollits en el Manual d'Identitat Corporativa de la Generalitat Valenciana i en el Manual Corporatiu dels Pressupostos Participatius, que es poden descarregar mitjançant els enllaços següents:  
Manual d'Identitat Corporativa de la Generalitat Valenciana  
Manual Corporatiu dels Pressupostos Participatius.  
4. Les entitats beneficiàries executaran el programa d'acord amb la memòria presentada, en els següents termes:  
a) Si s'han previst estratègies per a revertir les desigualtats de gènere, aquestes hauran d'implantar-se en la fase d'implementació que s'haja especificat en el programa.  
b) Si el programa inclou materials de difusió destinats específicament a la infància i/o a l'adolescència, aquests han de ser posats a la disposició dels xiquets, xiquetes i adolescents destinataris.  
c) S'aplicarà en el desenvolupament del programa la metodologia, els sistemes objectius d'avaluació de resultats i les tecnologies de la informació i la comunicació previstos en la memòria.  
  
Tretze. Termini i forma de justificació de l'ajuda  
1. La justificació de la subvenció s'efectuarà abans del 31 d'octubre de 2022, si bé les despeses que s'hagen produït amb posterioritat al 30 de setembre podran justificar-se fins al 31 de gener de 2023. Tot això sense perjudici de la possible ampliació del termini prevista en l'article 31.2 de l'Ordre 2/2021.  
2. La justificació s'ajustarà al que disposen els articles 32 i 33 de l'Ordre 2/2021, amb les especificacions que, si escau, reculla la resolució de concessió. Tal com disposa el citat article 32, l'import a justificar haurà de ser la totalitat de la despesa realitzada. Totes les despeses correspondran a actuacions dutes a terme en 2022 i han d'estar pagades abans que concloga el termini en el qual, d'acord amb el que s'ha estipulat en l'apartat anterior, hagen de justificar-se.  
  
Catorze. Pla de control  
En aplicació del que es disposa en l'article 29 de l'Ordre 2/2021, els serveis territorials de la conselleria competent en matèria de protecció d'infància i adolescència realitzaran una comprovació material de l'efectiva realització de l'activitat subvencionada, en els següents termes, fixats en la Resolució d'1 de febrer de 2022 de la Vicepresidència i Conselleria d'Igualtat i Polítiques Inclusives, per la qual s'aprova el pla de control aplicable a les subvencions atorgades a càrrec de les dotacions pressupostàries de la Direcció General d'Infància i Adolescència en l'exercici 2022:  
1. El tipus de control a realitzar serà preferentment administratiu, basat en la documentació aportada per cada entitat juntament amb la seua sol·licitud i, posteriorment, com a justificació de la subvenció que li haja sigut atorgada. Amb aquesta finalitat, se supervisarà tota la documentació exigida en les bases reguladores i en la resolució de convocatòria, i es requerirà l'aportació de tots els documents complementaris que siguen necessaris per a comprovar, verificar i aclarir els aspectes que així ho exigisquen. A més, quan siga necessari, es duran a terme comprovacions in situ de la realització de les activitats o se sol·licitarà la informació addicional que permeta determinar el grau efectiu d'execució del programa objecte de subvenció.  
2. Dins del conjunt de sol·licituds presentades, se seleccionarà una mostra aleatòria, però prou representativa de qualssevol documents i altres elements acreditatius de la realització de l'activitat o activitats programades. Addicionalment, de forma degudament motivada, s'aplicaran criteris dirigits a la realització d'un mostreig específic per a la comprovació d'aspectes tècnics, econòmics o administratius determinats que s'estimen d'especial rellevància.  
  
3. El percentatge mínim de subvenció a controlar sobre el total concedit serà del 10 %.  
  
Quinze. Tractament de dades personals  
1. Les dades personals proporcionades per les entitats sol·licitants seran cedits a la Generalitat únicament a l'empara d'una causa de legitimació i després d'haver proporcionat a les persones interessades la informació prevista en l'article 14 del Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'aquestes dades i pel qual es deroga la Directiva 95/46/CE (d'ara en avant, Reglament de protecció de dades). La Generalitat tractarà aquestes dades per a procedir a la tramitació de la sol·licitud de subvenció a l'empara de la Llei general de subvencions, de conformitat amb la causa de legitimació prevista en l'article 6.1.c del Reglament de protecció de dades  
2. Les persones interessades podran exercir els drets d'accés, rectificació, cancel·lació, oposició, supressió, portabilitat i limitació del tractament davant la Vicepresidència i Conselleria d'Igualtat i Polítiques Inclusives, així com reclamar, si és el cas, davant l'autoritat de control en matèria de protecció de dades, especialment quan no hagen obtingut satisfacció en l'exercici dels seus drets.  
3. El tractament de dades personals per part de les entitats beneficiàries per a l'execució dels programes subvencionats i per a la justificació de la subvenció s'ajustarà al que es disposa en el Reglament de protecció de dades, en la Llei orgànica 3/2018, de 5 de desembre, de protecció de dades personals i garantia dels drets digitals, i en les restants normes en la matèria que integren l'ordenament.  
  
  
Setzé. Efectes  
Aquesta resolució produirà efectes des de l'endemà de la seua publicació en el Diari Oficial de la Generalitat Valenciana.  
  
Contra aquesta resolució, que esgota la via administrativa, podrà interposar-se recurs contenciós administratiu en el termini de dos mesos, comptadors des de l'endemà de la seua publicació, d'acord amb el que s'estableix en l'article 46.1 de la Llei 29/1998, de 13 de juliol, reguladora de la jurisdicció contenciosa administrativa o, potestativament, recurs de reposició davant l'òrgan que la dicta en el termini d'un mes, computat en els mateixos termes, de conformitat amb el que disposen els articles 123 i 124 de la Llei 39/2015 d'1 d'octubre, del procediment administratiu comú de les administracions públiques. Tot això sense perjudici que les persones interessades puguen presentar qualsevol altre recurs que estimen pertinent.  
  
València, 31 de agosto de 2022.- La vicepresidenta del Consell i consellera d'Igualtat i Polítiques Inclusives: Aitana Joana Mas Mas.